Црква Светог Великомученика Димитрија у Лесковцу
Црква Светог Великомученика Димитрија у Лесковцу, насељеном месту у градској општини Лазаревац, подигнута је 1892. године на месту првобитне цркве-брвнаре из 17. века. 

Црква посвећена Светом Великомученику Димитрији, подигнута је, како се сматра по пројекту Светозара Ивачковића, у духу српско-византијском стилу, са основом у облику слободног крста. Обрада фасада је спроведена наизменичним полихромним ређањем појасева опеке и ломљеног камена, по угледу на примере српске средњовековне архитектуре. Прегледним унутрашњим простором доминира класицистички обликован иконостас, са иконама које су рад познатог српског сликара Живка Југовића. Истовремено са црквом подигнути су кула-звонара и парохијски дом, који чине јединствену просторну, архитектонску и културно-историјску целину. 

У црквеној ризници чувају се архивски предмети од изузетне вредности: старе црквене књиге, уметничка и документарна грађа, као и записи и цртежи архимандрита манастира Боговађе Хаџи Рувима Нешковића. 

У црквеној порти налази се костурница српских ратника 1914—1918. године.

Галерија

Види још 
 Списак споменика културе у Београду

Извори

Спољашње везе 

 Републички завод за заштиту споменика културе - Београд
 Републички завод за заштиту споменика културе-Београд/База непокретних културних добара
 Листа споменика

Споменици културе Београда
Цркве Епархије шумадијске
Православни храмови у Србији
Српско-византијски стил
Верски објекти у Лазаревцу
Београдске цркве
Непокретна културна добра
Српска војничка гробља